OpenLLM-France/wikimedia huggingface dataset:
# Vitor Roque

Vitor Hugo Roque Ferreira (Timóteo, Minas Gerais, Brasil, 2005eko otsailaren 28a), Vitor Roque izenez ezagunagoa, brasildar futbol jokalaria da. Gaur egun, Espainiako LaLiga EA Sports-eko Real Betisen dihardu, liga bereko Bartzelona Futbol Klubak utzita.
2024.urtean fitxatu zuen Bartzelonak, 2023ko uztailean Athletico Paranaense eta talde kataluniarraren arteko akordioa tarteko.

## Kirol-ibilbidea

Timóteo, Minas Gerais-en, jaioa, Vitor Roque América Mineiroren harrobira hamar urte zituela sartu zen. 2018an, taldearen behe-kategorietan nabarmendu zen, bertakoak zeharo harrituz.

### Cruzeiro

2019ko martxoan, jubenil-kontratua sinatu zuen Cruzeirorekin, zeinak América eraman baitzuen Vitor Roqueren talde berria salatzera Estatuko Lan Sailean. Maiatzean, akordio batera iritsirik, Cruzeiro jokalariaren eskubide ekonomikoen %65en jabe egin zen, Américari gainontzekoa utzirik.
2021eko maiatzaren 25ean, Vitor Roquek bere lehen kontratu profesionala hitzartu zuen Cruzeirorekin. Urte hartan bertan, urriaren 12an, egin zuen bere debuta, ordezko gisa atera ostean Botafogoren aurkako husnako berdinketa batean. 18 minuturen buruan aldatu zuten Keké sartzeko; Vanderlei Luxemburgo entrenatzailearen esanetan, "ez zen erritmoa jarraiatzeko gai", baina bere debuta goraipatu zuen.
2022 denboraldirako jada lehen taldeko jokalari izendatua zen. Otsailaren 20an sartu zuen bere lehen gola, Campeonato Mineiron Villa Nova-ren aurkako 2-2ko berdinketan. Hiru egun geroago, bi gol sartu zituen Copa do Brasilen etxetik kanpo Sergiperi sartutako bost eta hutsekoan.

## Erreferentziak

* ↑ (Gaztelaniaz) «Barcelona fichajes: Vitor Roque, al Barça a partir de enero» Mundo Deportivo 2023-07-04 (Noiz kontsultatua: 2023-07-05).

## Kanpo estekak

* Datuak: Q111016177
* Multimedia: Vitor Hugo Roque Ferreira / Q111016177
# Kimiotaxi

Kimiotaxia zenbait gai kimikoren aurrean mugikorrak diren zelulek egiten duten mugimendua da. Mugimendu hori substantzia kimiko batera hurbiltzeko edo substantzia kimiko horretatik aldentzeko izan daiteke (kimiotaxi positiboa ala negatiboa, hurrenez hurren
Mugimendua ingurugiro likido batean edo gainazal biologiko batean (endotelioan) burutu daiteke.
Kimiotaxia burutzen duten zelulak anitzak dira:
Kimiotaxiren mekanismo molekularra zelulek haien zelula mintzetan dituzten kimiorrezeptore izeneko proteinetan oinarritzen da. Kimiorrezeptore hauek gai dira substantzia baten gradiente kimikoa hautemateko, mugimendua eragiten duten seinale zelularrak aktibatuz

## Erreferentziak

* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua: Glosarioa.
* ↑ Madigan M.T., Martinko J.M., Parker J. Brock Mikroorganismoen biologia (2007) E.H.U-ak euskaratua: 83-84 orr.

## Kanpo estekak

* Datuak: Q658145
* Multimedia: Chemotaxis / Q658145
# Suburra

Suburra edo Subura, Italiako Erroma hiriburuaren erdigunean dagoen eremu bat da, Antzinako Erroman auzoa zena. Kirinal eta Viminal muinoen magalean dago.
Antzinaroan auzoaren behealdea baldintza kaskarretan bizi zen azpiproletariatu klaseko biztanleen kokalekua zenez, gaur egun oraindik ere italieraz ospe txarra, krimen eta moralik gabeko tokiaren sinonimoa da.
# Piazza dei Cinquecento

Piazza dei Cinquecento, Italiako Erroma hiriburuan dagoen plaza bat da, Castro Pretorio eta Eskilino rionietan dago.
Bertan, Erromako Termini geltokia dago.
# Erromako Termini geltokia

Erroma-Termini geltokia (italieraz: Stazione di Roma Termini) Italiako Erroma hiriburuko Eskilino enparantzan dagoen tren eta autobus geltoki bat da. Piazza dei Cinquecento plazan dago.
1867an eraikia izan zen. Izena Eskilino muinoan dauden Dioklezianoren Termei zor die.

## Kanpo estekak

* Roma Termini geltokiaren webgunea (Ingelesez)
* Datuak: Q754485
* Multimedia: Roma Termini railway station / Q754485
# 5. gunea (Bizkaiko Garraio Partzuergoa)

5. gunea (5. gunea estilitzatua) Bizkaiko Garraio Partzuergoak kudeatutako garraio publikoko zerbitzua banatzen den 5 eremuetako bat da.
Guneak 38 udalerri osatzen du.

## Gune horretan geltokia duten garraio publikoko lineak
### Aldiriko trenak

* Euskotren Trena
** linea (Ermua eta Deba artean)
* Renfe Aldiriak
** linea (Salbio eta Urduña artean)
** linea (Artzentales eta Karrantza artean)

### Autobusa

* Bizkaibus

## Erreferentziak

* «Bizkaiko garraio publikoaren gune sistema | bizkaiko garraio partzuergoa» www.ctb.eus Noiz kontsultatua: 2021-04-06.

## Ikus, gainera

* Bizkaiko Garraio Partzuergoa

## Kanpo estekak

* Bizkaiko Garraio Partzuergoaren webgunea
# Cecilia Metellaren Mausoleoa

Cecilia Metelaren Mausoleoa Erroma inguruan dago, Via Apiaren gainean. K.a. I. mendean Cecilia Metellaren oroimenean eraiki zen. Cecilia Marko Lizinio Krasoren ama izan zen baina bere bizitzaz oso gutxi ezagutzen da. Erdi Aroan Bonifazio VIII.a bere familiari berari eman zion defentsa-dorre moduan haien gazteluan integratzeko.

## Deskribapena

Forma borobilakoa da, 29,5 metro diametrokoa eta 11 m. altura. Erromatik Napolira joateko bidean dago eta K.a. 312. urtetik 310ra eraiki zen, Apio Klaudio Zentsorearen agindupean. Hilobiak 7 metroko lurrez egindako tumulua izan zuen eta, horregatik, "Tumuluko hilobia" bezala ezagutu da. Gaur egun ia desagertu den estaldura zuen. Goiko partean hilobiaren epitafioa ikus daiteke: Caeciliae / Q(uinti) Cretici f(iliae) / Metellae Crassi'.
Urtean zehar mausoleo honek bisita asko jasotzen ditu, 245.613 pertsona 2013an.

## Kanpo estekak

* (Gaztelaniaz):Informazio turistikoa.
* Datuak: Q1540920
* Multimedia: Mausoleum of Cecilia Metella (Rome) / Q1540920

## Erreferentziak

* ↑ Coarelli, Filippo (2008) Rome and Environs: An Archæological Guide. 393.or. ISBN 0520079612.
# Correr museoa

Correr museoa Veneziako udalaren museoa da. San Marko plazan kokatuta dago, San Marko basilika aurrez aurre. Museoaren izena Teodoro Correr (1750-1830) gizon veneziar aberatsaren izenatik dator. Plazaren hiru alde hartzen du museoak.

## Historia

Museoak plazaren alde napoleonikoa, batetik, eta Vincenzo Scamozzik diseinatutako Procuratie Nuoveak ,bestetik,okupatzen du. Alde napoleonikoa lehen San Gimigniano eliza txikia zegoen tokian eraiki zen; eraikuntza berri hori, hasieran, Errege Jauregiaren sarrera handia izan behar zen. Teodoro Correr (1750-1830), Veneziako familia ospetsu baten semeak 1830an bere arte bilduma hiriari oparitu zion; egun obra horiek bere izena daraman museoan erakusten dira.

## Barruko estiloa

Alde napoleonikoa neoklasizismo estilokoa da, luxu handiaz egina.

## Bildumak

Museoan Veneziako historiarekin lotura handia izan dituzten objektuak, mapak, dokumentuak eta obrak ikus daitezke. Azpimarratzekoa da, baita ere, Antonio Canovaren lanen bilduma. Beste egile ospetsuen obrak ikus daitezke, besteak beste, Vittore Carpaccio, Giovanni Bellini eta Antonello de Messinerenak.

## Galeria

* Napoleonen loggia
* Dantza saloia
* Antonio Canovaren Orfeo eta Euridize
* Vittore Carpaccioren Gizonaren erretratua
* Antonio Canovaren Venus

## Kanpo loturak

* Museoaren webgune ofiziala.
* Datuak: Q1470912
* Multimedia: Museo Correr / Q1470912
# Villa Giulia

Villa Giulia Erroman dagoen villa bat da. Julio III.ak eraikiarazi zuen 1550 eta 1555 bitartean, garai hartan hiriaren muga zen tokian. Gaur egun, jabetza publikoko eraikin bat da, eta bertan dago Etruriar Museo Nazionala, arte eta tresna etruriarren bilduma ikusgarri bat.

## Historia
### Kokapena

Villa, Vigna Vecchia izeneko Erromako gune batean eraiki zen, Parioli mendiaren magalean kokatua, herriazpiko villa eta atseden leku bezala.

### Diseinua

Aita santuak, arteen ezagutzaile handia, eraikinaren hasierako diseinua, Jacopo Vignolari enkargatu zion 1551n eta 1553 arte. Edozein kasutan, ninfeoa eta lorategien beste egitura batzuk, Bartolomeo Ammannatik diseinatu zituen, guztia, Giorgio Vasariren gainbegiradapean. Michelangelok ere hemen lan egin zuen. Julio III.a aita santuak, zuzeneko interesa izan zuen egitasmo honetan, eta diru asko gastatu zuen villaren edertasuna gehitzeko, arkitektura manieristaren adibiderik delikatuenetako bat bihurtu zena.
Jatorrizko eraikinaren zati txiki bat baino ez da mantendu kalterik gabe, Tiber ibairantz hedatzen diren hiru mahasti hartuz. Villak, ohi zen bezala, hiri sarrera bat eta landa sarrera bat zituen, eta, beraz, bi mundu hauen artean zegoen, funtsezko kontzeptua Erroman. 1553an eginiko domina batek, villa osoa erakusten du, baina sekula eraiki ez ziren bi kupulakin.
Eraikinaren alde hiritarra, bi solairuko fatxada ilun bat da. Bere erdian, garaipen arku landatar bat du, modu aberatsean xehetasunez betea, eta, alboetan bi badia simetriko dituelarik. Fatxada, ertz bakoitzean, pilastra dorikoekin amaitzen da. Eraikinaren atzealdeak, hiru patioetarako lehenera ikuspegia duen logia bat du. Atzealdean, bisitaria kasinatik sartzen da, eta multzoaren bihotzera darama: bi solairuko ninfeo bat. Haitzurdinezko estatuekin apaindutako logia estaliko egitura hau, erdialdeko iturri baten inguruan eraikia dago. Iturri hau, Fontana dell'Acqua Vergine, Vasari eta Ammannatik diseinatu eta eraiki zuten.
Casino della Vigna hala ezagutzen baitzen garai hartan, eta bere lorategiak, mahastien erdian kokatuak izan ziren.

## Ondorengo historia

Martzelo II.a hil ondoren, bere ondorengoa, Paulo IV.a aita santuak, bildutako gauza guztiak konfiskatu zituen; villa zatitua izan zen eta eraikin nagusia eta lorategien zati bat, Kamera Apostolikoaren jabetza bihurtu ziren. 1769an zaharberritua izan zen, Klemente XIV.a aita santuaren ekimenaren ondorioz, berriz Italiak konfiskatua, 1870ean, eta Etruriar Museo Nazionalari emana XX. mendearen hasieran.

## Kanpo estekak

* Datuak: Q964499
* Multimedia: Villa Giulia (Rome) / Q964499
# Sant'Angelo gaztelua

Sant'Angelo gaztelua (italieraz: Castel Sant'Angelo; "Hadrianoren Mausoleoa" bezala ere ezaguna), Tiber ibaiaren eskuinaldeko ibarrean dagoen monumentu erromatar bat da, Pons Aelius zubiaren aurrean (gaur egun Sant'Angelo zubia), Vatikano hiritik gertu. Borgo rioneko eraikin aipagarriena da.

## Historia

Hadriano enperadoreak hasia k.o. 135.ean bere eta bere familiaren mausoleoa izateko, Antonino Piok amaitu zuen 139. urtean. Monumentua, trabertinoan, Hadriano enperadoreak gidaturiko brontzezko koadriga batekin apaindua zegoen. Laster, eraikinak, bere erabilera aldatu zuen eta eraikin militar bihurtu zen. Aurelianoren Harresietara, 403. urtean bildu zen.
Gazteluaren gaur egungo izena, 590. urtetik dator, Erroma biziki kaltetu zuen izurri izurrite batean. Garai hartako Aita Santua, Gregorio I.a Handiak, San Mikel Goiaingerua ikusi zuen gazteluaren tontorrean, bere ezpata gordetzen zuena, izurritearen amaiera adieraziz. Agerkunde hori ospatzeko, aingeru baten estatua batek koroatzen du eraikina (lehenik Raffaello de Monteluporen haitzurdinezko estatua batek, eta, ondoren, 1753tik, Pierre van Verschaffelten brontzezko estatua bat Berniniren marrazki batean oinarritua).

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Ikus, gainera

* Mausoleo erromatar

## Kanpo estekak

(Gaztelaniaz)Sant'Angelo gazteluari buruzko informazio eta argazki gehiago
* Datuak: Q486382
* Multimedia: Castel Sant'Angelo (Rome) / Q486382
# Colonna jauregia

Colonna jauregia (italieraz: Palazzo Colonna) Italiako Erroma hiriburuko Kirinal muinoan kokatua dagoen jauregi bat da, Trevi rionean. 20 belaunalditan zehar Colonna familia boteretsuaren jauregia izan da.

## Historia

Jauregiaren atalik zaharrenak XIII. mendean hasi ziren eraikitzen. Giovanni eta Giacomo Colonna kardinalen egoitza izan zen garai hartan. XV. mendean Oddone Colonna bizi izan zen bertan, gero Martin V.a Aita Santua (1417-1431) izango zena. Aita Santu bihurtzearekin batera Della Rovere familiak eskuratu zuen jauregia baina Colonna familiara itzuli zen Marcantonio I Colonna Lucrezia Della Roverekin ezkondu zenean.
Filippo Colonnak (1578–1639) hainbat aldaketa egin zituen, jauregia lorategi baten inguruan zabalduz. Girolamo Rainaldi eta Paolo Marucelli arkitektoak aritu iren lanean. XVII eta XVIII mendeetan aurrealdea eta atzealdea osatu ziren, bata Santi Apostoli elizari begira dagoena eta bestea Via della Pilotta karrikan.
1703an Galeria nagusia osatu zen eta bertan 1650tik aurrera familiak bildutako artelanak ezartzen joan dira. Gaur egun Erromako arte bilduma pribatu handiena dago bertan ikusgai.

## Kanpo estekak

* Datuak: Q1971299
* Multimedia: Palazzo Colonna (Rome) / Q1971299
# Alfred Nobel

Alfred Bernhard Nobel (Stockholm, Suedia, 1833ko urriaren 21a - Sanremo, Italia, 1896ko abenduaren 10a) kimikaria, asmatzailea eta ingeniaria, dinamita asmatu zuen. Bofors arma konpainiaren jabea izan zen, eta dirutza handia egitea lortu zuen bizitzan zehar. Horretaz gain, Nobel sarien sortzailea izateagatik ospetsua da.
350 asmakizun baino gehiago patentatu zituen; famatuena dinamita da, 1867an asmatua. Nitroglizerinaren ezegonkortasunak heriotza asko eragiten zituenez, adreilu area gehituz egonkortu egin zuen. Ordutik aurrera, lehergailuak egiten hasi zen eta horrekin dirutza handia irabazi zuen.
1895eko azaroaren 27an Parisko Suediar-Norvegiar Klubean sinatutako testamentuan bere aberastasunaren parte batekin diru gordekin bat sortuko zen urtero fisika, kimika, medikuntza eta bakearen arloan ekarpen adierazgarriak egindako pertsonei diru-sari bat emateko.
Bere Sanremoko etxean zegoen, bihotza gelditu zitzaionean, heriotza eraginez. Haren borondatea errespetatuz, Nobel Sariak ematen dituzte urtero, haren heriotzaren urteurrenean, 1901etik.

## Erreferentziak

* ↑ (Gaztelaniaz) La voluntad de Alfred Nobel |. (Noiz kontsultatua: 2021-02-16).
* ↑ Nobelstiftelsen. (1972). Nobel, the man and his prizes. (3d ed. argitaraldia) American Elsevier Pub. Co ISBN 0-444-00117-4. PMC 579842. (Noiz kontsultatua: 2021-02-16).
* ↑ (Ingelesez) Carlisle, Rodney; American, Scientific. (2005-01-28). Scientific American Inventions and Discoveries: All the Milestones in Ingenuity--From the Discovery of Fire to the Invention of the Microwave Oven. Wiley ISBN 978-0-471-66024-8. (Noiz kontsultatua: 2021-02-16).
* ↑ Abrams, Irwin. (2001). The Nobel Peace Prize and the laureates : an illustrated biographical history, 1901-2001. (Centennial ed. argitaraldia) Science History Publications/USA ISBN 0-88135-388-4. PMC 47922880. (Noiz kontsultatua: 2021-02-16).

## Ikus, gainera

* Nobel Sariak

## Kanpo estekak

* (Ingelesez) Nobel Sariak
* Galdakaoko dinamita fabrikari buruzko artikulua ARGIAn
* Nobel Sariei buruzko artikulua ARGIAn
* Datuak: Q23810
* Multimedia: Alfred Nobel / Q23810
# Liguria

Liguria Italiako Errepublika osatzen duten hogei erregioetako bat da. Bere hiriburu eta hiri populatuena Genova da. Italiako ipar-mendebaldean dago, muga hauek ditu: iparraldean Piemonte, ipar-ekialdean Emilia-Romagna, ekialdean Toscana, hegoaldean Liguria itsasoa edo Genoako golkoa (Mediterraneo itsasoa) eta mendebaldean Frantziako Itsas Alpeak departamentua. Hedaduraz Italiako hirugarren erregiorik txikiena da (5.422 km2) —Molise eta Aostako Haranaren atzetik. Halaere, biztanle-dentsitateari dagoionez laugarren trinkoena da: 292 biztaznle km$^2$-ko baitu, Campania, Lonbardia eta Lazioren atzetik. Alpeak-Mediterraneo euroeskualdearen parte da.

## Geografia fisikoa

Liguria lur-zerrenda estua da, Liguriako itsasoaren eta Alpeen eta Apeninoen artean kokatua. Punturik altuena Saccarello mendia da (2.201 m). Mendiek lurraldearen % 65a estaltzen dute eta puntu askotan itsasoraino iristen dira.
Liguriako kostaldeak 350 km-ko luzera du eta bere plataforma kontinentala oso estua eta malkartsua da.

## Banaketa administratiboa
### Probintziak

Lau lurralde ditu:
* Genova
* Imperia
* La Spezia
* Savona

### Hiri nagusiak

Genova, Imperia, La Spezia, Rapallo, Sanremo, Savona eta Ventimiglia.

## Ekonomia

Italiako eskualderik aberatsenetakoa da. Itsasertzean loreak lantzen dira (Italiako arrosa eta krabelin gehienak bertan hazten dira) eta industriak garrantzi handia du, Genovan, La Spezian eta Savonan batez ere: altzairugintza eta metalurgia astuna (Cornegliano, Genova), petrolio findegiak (Savona, La Spezia) eta ontzigintza (Genova, La Spezia) dira industria jarduera nagusiak. Turismoak ere garrantzi handia du bai itsasertzean bai barnealdean. Itsas portuak (Genova, Savona eta La Spezia) ere jarduera handikoak dira.

## Liguriar ospetsuak

* Benedikto XV.a
* Urbano VII.a

## Irudi galeria

* Liguriako lau probintziak
* Cinque Terreko ikuspegia
* Genovako portua, Italiako handiena
* Portofinoko badia

## Kanpo estekak

* (Italieraz) Webgune ofiziala
* (Italieraz) Holiday Liguria
* Datuak: Q1256
* Multimedia: Liguria / Q1256

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# La Spezia

La Spezia (italieraz /la ˈspɛttsja/ ahoskatua; ligurieraz: A Spèza) Italiako udalerri bat da, La Speziako probintzian, Liguria eskualdean. 92.119 biztanle ditu, 51,39 kilometro koadroko azaleran banatuta.

## Historia

Aurrehistoriatik populatua egon da eta erromatarren garaian Luni izeneko hiria zegoen bertan, gaur egungo Sarzana hirian, La Speziaren ondoan. Inozentzio IV.a Aita Santuak Nicolò Fieschi kardinalari eman zion hiria eta horrek San Jurgi gaztelua eraikarazi zuen 1262an. 1273an Genovako Errepublikaren menpe geratu zen eta borrokan gaztelua oso kaltetua izan zenez, 1371n berriztu eta 1607an handitu egin zuten.
1861ean Itsas Armnadaren arsenala bertan kokatu zen eta hiriak garapen nabaria izan zuen.

## Geografia

Liguriako bigarren hiri handiena da, Genova hiriburuaren ondoren. Liguriako itsasoaren ertzean dago, La Speziako golkoan, eta Italiako portu militar eta merkataritza garrantzitsuenetakoa da, Itsas Armadaren arsenala ere bertan dago. Pisa eta Genova arteko trenbidea bertatik pasatzen da eta trenez zein itsasoz Cinque Terre eskualdearekin loturik dago.
La Speziak honako udalerri hauekin egiten du muga:
Follo Lerici Riccò del Golfo di Spezia Arcola Portovenere Riomaggiore Vezzano Ligure

## Klima

Datu klimatikoak (La Spezia) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 11 | 12 | 15 | 18 | 22 | 26 | 29 | 28 | 25 | 21 | 16 | 13 | 20 |
| Batez besteko tenperatura minimoa (°C) | 4 | 5 | 7 | 10 | 14 | 17 | 20 | 19 | 17 | 13 | 9 | 6 | 12 |
| Pilatutako prezipitazioa (mm) | 117 | 109 | 114 | 127 | 58 | 51 | 36 | 53 | 84 | 165 | 201 | 201 | 1316 |
| Iturria: Enea . ||||||||||||||

## Ondasun nabariak

* Cristo Re dei Secoli katedrala (1975).
* Santa Maria Assunta abadetxea.
* San Jurgi gaztelua.
* Cinque Terre eskualderako irteera puntua da.
* La Speziako golkoa. Hainbat herri aipagarri daude bertan; Porto Venere, Lerici...

## Iruditegia

* La Speziaren ikuspegi orokorra.
* San Jurgi gaztelua.
* Garibaldi enparantza.
* La Speziako kaia.
* Cinque Terre.
* Porto Venere.
* Lerici.

## Hiri senidetuak

* Toulon (Frantzia)
* Bayreuth (Alemania)
* Vallejo (Kalifornia) (Ameriketako Estatu Batuak)

## Hiritar ezagunak

* Alessandro Petacchi (1974- ), txirrindularia

## Kanpo estekak

* Datuak: Q8611
* Multimedia: La Spezia / Q8611
# Plaza Nagusia (Valladolid)

Valladolideko Plaza Nagusia, gaztelaniaz: Plaza Mayor de Valladolid, Espainiako Valladolid hiriko plaza nagusia da, Gaztela eta Leon erkidegoan.
1562an eraiki zen eta bertan Valladolideko udaletxea dago.
* Datuak: Q3906559
* Multimedia: Plaza Mayor, Valladolid / Q3906559
# Pedro Velarde plaza

Pedro Velarde plaza edo Ataridun plaza, gaztelaniaz: plaza de Pedro Velarde edo plaza Porticada, Espainiako Santander hirian dagoen plaza bat da, Kantabria erkidegoan.

## Historia

1941eko Santanderko sutearen ondoren herrerar neoklasiko estiloaz berreraikia izan zen.
Javier González de Riancho, Rafael Huidobro eta Valentín del Noval arkitektoek proiektatu zuten.
* Datuak: Q6080034
* Multimedia: Plaza Porticada (Plaza de Pedro Velarde), Santander / Q6080034
# Lady Oscar (filma)

Lady Oscar 1979ko Jacques Demy frantziar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
Oscar François de Jarjayes emakume jaio zen, baina bere aitak semea nahi zuen oinordeko. Hala, aurretik ere bost alaba zituenez, gizonezko izateko hezi zuen, André bere umezainaren bilobarekin batera.

## Aktoreak

* Catriona MacColl : Oscar François de Jarjayes
* Barry Stokes : André Grandier
* Christine Böhm : Marie Antoinette
* Jonas Bergström : Axel von Fersen
* Terence Budd : Luis XVI.a
* Constance Chapman : umezaina
* Gregory Floy : Louis René de Rohan
* Anouska Hempel : Jeanne de la Motte
* Mark Kingston : Jarjayes jenerala
* Sue Lloyd : Gabrielle de Polignac
* Shelagh McLeod : Rosalie de Valois

## Erreferentziak

* ↑ www.sansebastianfestival.com

## Kanpo estekak

* Datuak: Q2667089
# The Promised Land (2023ko filma)

The Promised Land, jatorrizko danieraz Bastarden (euskaraz Agindutako Lurraldea edo Sasikumea), 2023ko Nikolaj Arcel daniarrak zuzendutako historia eta epika drama film bat da. Ida Jessen idazlearen Kaptajnen og Ann Barbara (2022, "Kapitaina eta Ana Barbara") eleberrian oinarritua dago. Mads Mikkelsen, Amanda Collin eta Simon Bennebjerg aktoreek antzeztu zuten.
2023ko abuztuaren 31n, Veneziako Zinemaldian estreinatu zen.

## Argumentua

Oharra: Atal honek istorio osoa edo amaiera argitzen du.
XVIII. mendearen erdialdera, Frederiko V.a Danimarkakoak Jutlandia zibilizatu eta erregetxeari zergen bidez dirua lortzeko kolonizatuak izan eta lursailak erein behar zirela erabaki zuen. Baina inor ez zen errege dekretua bete eta halakorik egitea ausartu, mortu eremu hartan bizimodua latza izateaz gain bidelapurrez betea eta bertako natura basatia eta gupidagabea baitzen.
Baina 1755ean Ludvig von Kahlen (Mads Mikkelsen) kapitaina erregearen izenean kolonia bat sortzeko bertaratuko da. Halere, hango agintari bakarra den Frederik de Schinkel (Simon Bennebjerg) ankerrak lurralde hura bere jabetzakoa dela usteko du. Schinkel jauntxoa haren morroitzako Ann Barbara (Amanda Collin) neskamea eta senarrak ihes egin eta Kahlenen kolonian babes hartzean, mendekatzea zin egin eta kapitainak lurralde hartatik nila edo hala aldegin dezan saiatuko da. Baina Kahlen ez da kikilduko eta bere bizitzaz gain haren ingurura bildu diren marginatutako pertsonez osatutako familia ere arriskuan jarriko duen borroka desorekatu bati ekingo dio.

## Aktoreak

* Mads Mikkelsen: Ludvig von Kahlen
* Amanda Collin: Ann Barbara
* Simon Bennebjerg: Frederik Schinkel
* Melina Hagberg: Anmai Mus
* Kristine Kujath Thorp: Edel Helene
* Gustav Lindh: Anton Eklund
* Morten Hee Andersen: Johannes Eriksen
* Thomas W. Gabrielsson: Bondo
* Magnus Krepper: Hector
* Søren Malling: Paulli
* Morten Burian: Lauenfeldt
* Jacob Lohmann: Trappaud
* Olaf Højgaard: Preisler
* Felix Kramer: Balzer

## Kanpo loturak

* IMDBko fitxa irakurgai (Ingelesez)
* Datuak: Q112977212